Straffespark, John Terry | 11 straffer til å le og gråte av
11 straffer til å le og gråte av
John Terry er ikke alene om å ha det vondt etter en straffesparkkonkurranse.
Chelsea-kjempen er nemlig ikke den første som har dummet seg ut fra 11-metersmerket. Han er heller ikke den første som har dummet seg ut i en gigantisk fotballkamp.
Eksemplene er nemlig mange.
1. Clarence Seedorf.
Kanskje tidenes verste straffeskytter, av spillere på et visst nivå. Har vel bommet på alle straffer av en viss betydning.
1996: Misset i EM-kvartfinalen mot Frankrike. Missen sendte Nederland ut, og Frankrike videre.
1997: Siste VM-kvalifiseringskamp. MotTyrkia. Nederland måtte ha poeng. Laget fikk straffe. Seedorf gikk frem. Og bommet. Heldigvis endte det 0-0, og Nederland ble gruppevinner med et nødskrik.
2003: Mesterligafinalen. AC Milan mot Juventus. Straffekonkurranse. Seedorf går frem igjen, men misser selvfølgelig. Denne gangen ikke avgjørende, ettersom Milan vant på straffer.
2003: Interkontinentalcupen. AC Milan-Boca Juniors. Seedorf misset igjen, og Milan tapte.
2. Roberto Baggio. VM-finalen. Italia mot Brasil. Superstjernen misset, Brasil vant VM.
3. David Beckham. For England mot Portugal i EM-kvartfinalen 2004. Beckham misset stygt, og England tapte til slutt i straffesparkkonkurransen. Beckham skyldte på banen.
4. Stuart Pearce og Chris Waddle.
Misset straffer mot Vest Tyskland i 1990-VM, og England røk ut. Publisiteten sendte duoen senere inn i en pizzareklame.
5. Peter Devine. For Lancaster mot Whitley Bay. Trolig tidenes mest latterlige forsøk, selv om nivået er lavt.
6. Corinthians. Alle straffer de fikk i en lang periode.
Brassene skjøt med vilje alle straffer utenfor eller sakte tilbake til keeper, ettersom klubben mente straffespark kun var en tilfeldighet, og at det derfor ville være usportslig å score på dem. (Guardian)
7. Martin Palermo.
Den argentinske landslagsspissen er i Guiness rekordbok etter å ha misset tre straffer i en og samme kamp for Argentina mot Colombia i Copa America i 1999. Colombia vant kampen 3-0.
8. Diana Ross.
Før VM i 1994. Åpningsseremonien. Popartisten måtte treffe mål fra 5-6 meters hold for at målet skulle eksplodere, men har en del å gå på...
9. Denne kunne vært en annen kandidat til Guiness rekordbok. Laget har fått straffe, men dommeren blir aldri helt fornøyd. Krever straffen tatt om igjen og om igjen og om igjen og om igjen og... Skulle tro dommeren hadde 1-1 på oddsen, før han til slutt innser at det ikke går.
10. Diego Maradona.
Legenden ble hakket mer usikker fra 11-meteren utover i karrieren.
11. En brasse.
Keeperen rekker å kaste seg feil vei, komme seg opp igjen og likevel redde denne i Botafogo-Fluminense.